"Täna hommikul kella viie paiku vabastati seitse Eesti kodanikku. Vabastamine toimus  Liibanoni territooriumil, väljaspool Beirutit. Seejärel toimetati nad Beirutisse, kindlasse kohta, milleks on Prantsuse saatkond. Saatkonnas tehakse esmane tervisekontroll ja toitlustatakse neid. Täna õhtupoolikul läheb Liibanoni erilend ja loodame tagasi olla homme päeva teisel poolel. Homme kohtuvad endised pantvangid pereliikmetega. Võib öelda, et kinnipidamistingimused ei olnud head, mis puudutab pesemisvõimalusi, samas neid toitlustati. Kõige hullem oli ilmselt teadmatus, et ei teadnud, mis homne päev,  järgmine tund ja minut toob. Pantvangis olnute lähedastega oli koostöö väga hea ja mõistev, see aitas kindlasti ka kaasa lõpplahendusele," rääkis Paet.